z a p i s n i k
 4. SEJE IZVRŠNEGA ODBORA NTZS, dne 29.03.2010, ob 16,00 uri na ministrstvu za gospodarstvo, Kotnikova 5, 1000 Ljubljana.
Prisotni člani IO:    Marjan Hribar, Robert Smodiš, Boštjan Tancer, Matija Krnc, Branko Mihorko, Božo Šetina, Igor Petrovčič, Janez Bončina, 
Ostali:
Danilo Bukovec (NO), Hinko Privšek (NO), Miro Leskovec, Andrej Razdrtič, Boris Horvat, Danijel Šarlah,
Opravičili:
Janez Pezelj, Igor Novel, Peter Žibrat, Mitja Horvat. 
Odsoten: 
Damjan Cvetko

Predlagan naslednji dnevni red:

1. Sprejem dnevnega reda

2. Pregled zapisnika 3. seje I.O. in 4. Korespondenčne seje
3. Sprejem finančnega poročila NTZS za leto 2009 (zapisnik NO in gradivo OLIMP)
4. Strategija namiznega tenisa 2010 -2014
5. Potrditev reprezentance Moskva 2010

6. Tekoče zadeve

7. Razno

      Sejo je odprl predsednik NTZS Marjan Hribar.
K točki 1.  Sprejem dnevnega reda
Sklepčnost je zagotovljena (8 članov). Dnevni red je bil sprejet soglasno.
K točki 2.  Pregled zapisnika III. Seje I.O. in 4. Korespondenčne seje (potrditev g.   Kondriča za vodjo programov usposabljanja namiznoteniških kadrov).
Sklep: Zapisnik III. Seje I.O. in korespondenčne seje sta bila  sprejete sprejeta.
K točki 3.  Sprejem finančnega poročila NTZS za leto 2009 (zapisnik NO in gradivo OLIMP)  

Danilo Bukovec član nadzornega odbora NTZS je pojasnil in obrazložil članom I.O. stališča NO glede poslovanja v letu 2009. 

Vprašanje se poraja glede vložka NTZS v dvorano Krim na Galjevici (10.000000,00 SIT). Hinko Privšek objasni, da mora Jože Mikeln opraviti razgovore z akterji (podpisniki pogodbe) in podati informacije. Smatra, da je treba zaščititi svoj interes (NTZS). Ugotovi se naj dejansko stanje in na osnovi le tega primerno ukrepati (koristiti bonus, urediti stroške centra iz preteklosti…).
Danilo Bukovec bo pripravil pravilnik o finančnem poslovanju NTZS.

Pri terjatvah so vsi enotnega mnenja, da je treba zaostale dolgove poravnati, treba pa je iti od dolžnika do dolžnika glede izterjatve in eventuelne tožbe. 

Igor Petrovčič omeni, da bi bilo urediti pravilnike glede plačevanje prijavnin klubom za tekmovanja, da bi zaščitili klube organizatorje.

Sklep: I.O potrjuje, da je bilo leto 2009 bolj uspešno kot leto 2008.

Sklep: I.O NTZS sprejme finančno poročilo za leto 2009.

Oba sklepa sta bila sprejeta soglasno.

K točki 4.  Strategija namiznega tenisa 2010 -2014

Marjan Hribar odpre točko na tematiko »Strategija NTZS 2010-2014«. Predstavi Borisa Horvata iz podjetja ESC, ki se ukvarja s športnim marketingom in informatiko. Predstavi nam področje odbojke, kjer njihovo podjetje ureja vse zadeve glede »beach voleya«. 
Za NTZS bi bila primerna priprava nove strategije NTZS tudi do leta 2020, kot je omenil Branko Mihorko. Določiti bi bilo treba prioritete, urediti nov povezovalni portal…

S strani članov I.O. je prišlo do odprte debate:
Marjan Hribar omeni, da je smotrno potrditi strategijo z osnutkom novega organigrama, s spremembo statuta. Strategija naj bi nastala od klubov navzgor.
Robert Smodiš je mnenja, da se je treba zadeve lotiti s kratkoročnimi koraki, saj je treba razumeti klube, ki želijo predvsem vidne ukrepe. Predstavi tudi svoje videnje vključevanja rekreativnih igralcev v NTZS.
Boštjan Tancer je mnenja, da se osnutek strategija najprej pripravi znotraj I.O.-ja in se ga da kasneje klubom v razpravo.

Matija Krnc omeni, da smo že imeli strategije, ki pa so se več ali manj končale na papirju. Želi si, da bi bili cilji dorečeni – doseženi.

Božo Šetina omeni, da je bila ena od strategij sprejeta na Otočcu (organizirane so bile delavnice na temo nove strategije).

Miro Leskovec se strinja z predlogom nove strategije, vendar omeni, da bi pripravili koncept, ki bi bil v veljavi dalj časa, saj se ligaški sistem prepogosto menja (želje klubov).
 Sklep: I.O se je seznanil z predlogom in iniciativo za izdelavo strategije NTZS za obdobje 2010 - 2020.
Sklep: I.O pooblasti predsednika NTZS, da s podjetejm ESC podpiše pogodbo o koordinaciji priprave strategije NTZS in njene izvedbe.

Oba sklepa sta bila sprejeta soglasno.
8. K točki 5.  Potrditev reprezentance Moskva 2010

Danijel Šarlah je podal informacijo o delegaciji NTZS na SP 2010 V MOSKVI. Delegacija bo štela 13 ljudi: 8 igralk (Jana Tomazini, Natalija Lužar, Nina Pavlin, Nina Zupančič) in igralcev (Bojan Tokič, Jan Žibrat, Saš Lasan, Mitja Horvat), dva trenerja (Bojan Rak in Darijan Vizjak), sodnik Matija Krnc, vodja – delegat (Danijel Šarlah) ter predsednik NTZS Marjan Hribar (tri dni). Kvote so že poimensko prijavljene na ITTF. Možnost sprememb je samo znotraj omenjenih kvot.
Sklep:  I.O. potrjuje odhod na SP v Moskvo 2010.
Sklep:  I.O. potrjuje trenutno poimensko reprezentanco za odhod na SP v Moskvo 2010. Končni spisek bo sprejel po predlogu SS-a na korespondenčni seji.
Oba sklepa sta bila sprejeta soglasno.
K točki 6.   Tekoče zadeve
Janez Stibrič seznani I.O. z predlogom o ustanovitvi – obuditvi predloga e-medija BELA ŽOGICA. Kasneje se naj bi prešlo tudi v tiskano obliko. 
Sklep: I.O. potrjuje oživitev projekta BELA ŽOGICA in za glavnega odgovornega urednika imenuje Janeza Stibriča.

Sklep: I.O. predlaga, da se pozove vse klube za sodelovanje pri urednikih in dopisnikih. 
Oba sklepa sta bila sprejeta soglasno.

Marjan Hribar je pojasnil zadevo glede financiranja 11.MOPS-a med NTZS, STO in NTK TEMPO iz Velenja kot partnerjem izvajalcem. Vse zadeve naj se uredijo skladno s pogodbami in dogovori NTZS, STO, NTK TEMPO.
Sklep: I.O. potrjuje, da se uredijo vse finančne zadeve med partnerji 11.MOPS, kot je dogovorjeno v pogodbah in dogovorih. 

Sklep je bil sprejet soglasno.
K točki 7.  Razno
Andrej Razdrtič kot predsednik RK, pojasni zadevo glede slučaja (Golavšek-    Olimpija).
Omeni napako RK pri višini odškodnine pri zadevi Golavšek  - NTK Olimpija – PPK Rakek. V debato se vključi več članov I.O.-ja, ki menijo, da bi morala NTZS sodelovati pri mediaciji med sprtima stranema.
Odprta je ostala še zadeva NTK Logatec – Šfiligoj-i. Predsednik RK Andrej Razdrtič tu ne vidi nobenih napak pri postopkih pri prestopih. Janez Bončina pa zatrjuje, da je bila registracija opravljena v neskladju z registracijskim pravilnikom.  NTK Logatec zahteva odškodnino za igralca Tima in Toma Šfiligoja.
Sklep: I.O. potrjuje predlog, da se pozoveta k rešitvi spora oba kluba in igralec Jaka Golavšek. S strani NTZS pa bosta sodelovala predsednik RK Andrej Razdrtič in predsednik NTZS Marjan Hribar.
Sklep: I.O. potrjuje predlog, da se pozoveta k rešitvi spora sprte strani NTK Logatec in  zakonita predstavnika igralcev Mateja in Borut Šfiligoj. S strani NTZS pa bosta sodelovala predsednik RK Andrej Razdrtič in predsednik NTZS Marjan Hribar.
                   Sestanek zaključen ob 20,30 uri.








           Zapisal: Danijel Šarlah

   

